زہیر بن عبد شمس

زہیر بن عبد شمس بن ابی عوف بن عویف بن مالک بن ذبیان بن ثعلبہ بن عمرو بن یشکر بن علی بن مالک بن سعد بن نذیر بن قسر بن عبقر بن أنمار بجلی، قبیلہ بجیلہ کے معروف افراد میں سے تھے۔ تاریخی مراجع میں لکھا ہے کہ ان کے والد عبد شمس جب اسلام قبول کرنے کے لیے رسول اللہؐ کی خدمت میں حاضر ہوئے تو نبی کریمؐ نے ان کا نام تبدیل کر کے عبد شمس کی بجائے عبد اللہ رکھا۔
چنانچہ زہیر، صحابی عبد اللہ بن ابی عوف بن عویف بجلی کے بیٹے تھے۔

ان کا ذکر ابن الکلبی اور طبری نے صحابہ کے تذکرے میں کیا ہے۔.جمهرة أنساب العرب، لابن حزم، موقع الموسوعة الشاملة ذكرة ابن الكلبي وقال: له وفادة. وكان اسمه عبد شمس، فغيّره النبيُّ صَلَّى الله عليه وسلم، وسمّاه "عبد اللّه"، جـ3/ص 355
 معرکۂ قادسیہ میں شرکت 
زہیر بن عبد شمس مالکی بجلی معرکۂ قادسیہ میں اپنے قبیلہ بجیلہ کے ساتھ شامل ہوئے۔ اس جنگ میں بجیلہ کی قیادت معروف صحابی جرير بن عبد اللہ بجلی کر رہے تھے۔
فتوح البلدان کے مؤلف بلاذری لکھتے ہیں کہ:
معرکۂ قادسیہ میں
فارسی سپہ سالار رُستم فرخزاد
کو قتل کرنے کا فخر زہیر بن عبد شمس بجلی کو حاصل ہوا۔كتاب أعلام بجيلة وخثعم وسير بعض الصحابة البجليين، صـ 91  

یہ کارنامہ انھیں ’’یوم قادسیہ‘‘ کے نام سے مشہور تاریخی دن میں حاصل ہوا۔
رستم کو قتل کرنے کے بعد زہیر نے فخر کا یہ شعر پڑھا:

میں ہوں زہیر، ابنِ عبد شمس،
میں نے تلوار سے فارس کے عظیم سردار رستم کو گرا دیا،
اس رستم کو جو تکبر اور شان و شوکت والا تھا،
میں نے اپنے رب کی اطاعت کی اور اپنا دل خوش کر لیا۔البلاذري/كتاب فتوح البلدان.

 حوالہ جات 

زمرہ:تابعین